《法门复故圣恩深厚矣自此恐云巢不能久栖当为众一起承示佳句因用韵备载之》
宋代·饶节

佛日光芒忽再悬，欢呼万国戴尧天。不须菩萨行求钵，自是如来许覆肩。

云汉飞腾新放鹤，江湖游泳不烹鲜。云巢从此栖难稳，圭玉今逢丰富年。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。